Το **«Do the Bartman»** είναι ποπ ραπ κομμάτι από το άλμπουμ των Σίμσονς, *The Simpsons Sing the Blues*. Εκτελέστηκε από το μέλος του κάστινγκ της σειράς *The Simpsons*, Νάνσι Κάρτραϊτ, και κυκλοφόρησε ως προωθητικό single του άλμπουμ, στις 20 Νοεμβρίου 1990. Το τραγούδι γράφτηκε και παράχθηκε από τους Μάικλ Τζάκσον και Μπράιαν Λόρεν. Αν και ο Τζάκσον δεν αναφέρεται ως παραγωγός, καθώς είχε συμβόλαιο με άλλη δισκογραφική εταιρεία, ήταν μεγάλος θαυμαστής της σειράς *The Simpsons* - ειδικά του χαρακτήρα Μπαρτ - και τηλεφώνησε, μια νύχτα, προτείνοντας να γράψει ένα #1 single για τον Μπαρτ. 

Το «Do the Bartman» δεν κυκλοφόρησε ποτέ ως επίσημο single στις ΗΠΑ, αλλά έλαβε τις πρώτες θέσεις στα τσαρτ της Αυστραλίας, της Ιρλανδίας, της Νέας Ζηλανδίας, της Νορβηγίας και του Ηνωμένου Βασιλείου. Επιπλέον, έφθασε στα top ten της Σουηδίας και της Ολλανδίας, και έγινε χρυσό στο Ηνωμένο Βασίλειο. Ένα μουσικό βίντεο, το οποίο διευθύνθηκε από τον Μπραντ Μπερντ, κυκλοφόρησε το 1991. Έγινε έγινε hit στο κανάλι MTV και έλαβε υποψηφιότητα στα 1991 MTV Video Music Awards.

Προϊστορία
----------

Ο Μάικλ Τζάκσον έγραψε το *Do the Bartman*
Το άλμπουμ *The Simpsons Sing the Blues* κυκλοφόρησε τον Σεπτέμβριο του 1990. Το πρώτο single από το άλμπουμ ήταν το ποπ ραπ τραγούδι *Do the Bartman*, το οποίο εκτελέστηκε από τον Νάνσι Κάρτραϊτ (υποδύεται τον Μπαρτ Σίμσον) και κυκλοφόρησε στις 20 Νοεμβρίου 1990. Το καλοκαίρι του 1990, κυκλοφόρησαν φήμες ότι ο Μάικλ Τζάκσον θα έγραφε ένα τραγούδι για τον Μπαρτ στο άλμπουμ. Αναφέρθηκε ότι ο τίτλος του κομματιού θα ήταν *Do the Bartman*, αλλά ο Τζέιμς Λ. Μπρουκς, εκτελεστικός παραγωγός, δήλωσε τον Σεπτέμβριο του 1990, ότι απολογείται για την παρεξήγηση και δήλωσε ότι το τραγούδι γράφτηκε για ένα από τους καλύτερους φίλους του Τζάκσον, Μπράιαν Λόρεν.

Ωστόσο, ο δημιουργός της σειράς *The Simpsons*, Ματ Κρόενινγκ, κατά τη διάρκεια μιας εμφάνισης στο 1998 World Animation Celebration, στην Πασαδένα της Καλιφόρνιας, δήλωσε ότι στην πραγματικότητα, ο Τζάκσον ήταν συνστιχουργός και συμπαραγωγός του *Do the Bartman*, αλλά δεν θα αναφερθεί πουθενά αυτό, καθώς έχει συμβόλαιο με άλλη δισκογραφική εταιρεία. Ο Κροένινγκ δήλωσε μπροστά στο κοινό του συνεδρίου που συγκεντρώθηκε «για ένα φόρο τιμή της σειράς *The Simpsons*» και δήλωσε ότι «πάντα ήταν έκπληξη για μένα που κανείς δεν έμαθε ότι ο Μάικλ Τζάκσον έγραψε αυτό το τραγούδι..ήταν μεγάλος θαυμαστής της σειράς»

Ο Τζάκσον ήταν θαυμαστής της σειράς *The Simpsons*, ειδικά του χαρακτήρα Μπαρτ, και μια νύχτα τηλεφώνησε προτείνοντας να γράψει ένα #1 single για τον Μπαρτ, και έτσι εμφανίστηκε το *Do the Bartman*. Ο Τζάκσον είχε εμφανιστεί στο επεισόδιο *Stark Raving Dad* (3η χρονιά, 1991) με το ψευδώνυμο Τζων Τζέι Σμιθ (John Jay Smith). Επίσης έγραψε ένα τραγούδι για αυτό το επεισόδιο, ονόματι *Happy Birthday Lisa*, το οποίο αργότερα συμπεριλήφθηκε στο *Songs in the Key of Springfield*. Επίσης αναφέρθηκε ότι ο Τζάκσον εκτέλεσε background φωνητικά στο *Do the Bartman*.

Κριτικές
--------

Οι περισσότερες κριτικές του τραγουδιού ήταν θετικές. Ο Κεν Τάκερ, της *Entertainment Weekly*, δήλωσε ότι «δεν ήταν κακό», και δήλωσε ότι η ψηλή φωνή του Μπαρτ «κάνει το έργο καλύτερο». Ο Μπέννι Μάλνεγκ, της *The Daily Vault*, έγραψε ότι του αρέσει που το τραγούδι αποδεσμεύθηκε από «μπλουζ ύφος» του άλμπουμ και ότι ενσωματώνει «σύγχρονα στοιχεία» στον ήχο του. Πρόσθεσε ότι το κομμάτι είχε «πιασάρικο ρυθμό». Η Πατρίσια Σμιθ, της *Long Beach Press-Telegram*, δήλωσε ότι το *Do the Bartman* ήταν «εκπληκτικά διασκεδαστικό κομμάτι». Η Μόνικα Μπάρτιζελ, του *Cinematical*, ωστόσο, δήλωσε ότι το κομμάτι ήταν ένα «τυρώδες νούμερο». Το *Do the Bartman* και το μουσικό του βίντεο έγιναν υλικό για τα μαθήματα κοινωνιολογίας στο Πανεπιστήμιο της Καλιφόρνια (Μπέρκελεϊ), όπου χρησιμοποιήθηκε για να «εξετάσει θέματα της παραγωγής και της υποδοχής αντικειμένων κουλτούρας, και σε αυτή την περίπτωση, μιας σατιρικής σειράς κινουμένων σχεδίων», και για να καταλάβει «τι προσπαθεί να πει στο κοινό σχετικά με τις πτυχές της αμερικανικής κοινωνίας, και, σε μικρότερο βαθμό, για άλλες κοινωνίες».

Εμφάνιση στα τσαρτ
------------------

Αν και το τραγούδι δεν κυκλοφόρησε ποτέ επισήμως ως single στις ΗΠΑ, ωστόσο είχε επιτυχία στην Αυστραλία, στην Ιρλανδία, στη Νέα Ζηλανδία, στη Νορβηγία και στο Ηνωμένο Βασίλειο, χώρες, στις οποίες έφθασε στην 1η θέση των τσαρτ. Το 1991, ήταν στην 1η θέση, στο Ηνωμένο Βασίλειο, για 3 εβδομάδες, από τις 16 Φεβρουαρίου μέχρι τις 9 Μαρτίου και ήταν το έβδομο καλύτερο σε πωλήσεις τραγούδι του έτους. Το *Do The Bartman* πούλησε τουλάχιστον 400.000 αντίτυπα στο Ηνωμένο Βασίλειο και έγινε χρυσό στις 1 Φεβρουαρίου 1991. Η επιτυχία του τραγουδιού στο Ηνωμένο Βασίλειο ήταν αξιοσημείωτη, καθώς η σειρά *The Simpsons* δεν εμφανίστηκε στην αγγλική τηλεόραση, και δεν εμφανίζονταν για τα επόμενα 5 έτη. Στην Ιρλανδία, το *Do The Bartman* έμεινε για 9 εβδομάδες στην 1η θέση στο Irish Singles Chart από τις 24 Ιανουαρίου 1991 μέχρι τις 24 Μαρτίου 1991. Μόνο επτά singles έμειναν στην πρώτη θέση των τοπικών τσαρτ για περισσότερο χρόνο από ότι το *Do The Bartman*. Το τραγούδι επίσης έφθασε στην 1η θέση, στο RIANZ Singles Chart της Νέας Ζηλανδίας, στις 25 Ιανουαρίου 1991, και επανήλθε στην 1η θέση, για συνολικά δύο εβδομάδες, από τις 8 Φεβρουαρίου μέχρι τις 15 Φεβρουαρίου 1991.

Μουσικό βίντεο
--------------

Ο Μπάρτ Σίμσον και οι υπόλοιποι Σίμσονς χορεύοντας στο μουσικό βίντεο
Το μουσικό βίντεο δείχνει τον Μπαρτ να επαναστατεί κατά της εξουσίας όταν αποφασίζει να θέσει ένα δικό του γύρισμα σε μια αυστηρή χορογραφική παρουσία στο Δημοτικό Σχολείο του Σπρίνγκφιλντ (Springfield Elementary School). Το μουσικό βίντεο για το *Do the Bartman* διευθύνθηκε από τον Μπράντ Μπέρντ, με χορογράφο τον Μάικλ Τσάμπερς. Κανένας από τα μέλη της σειράς *The Simpsons* δεν θέλησε να το διευθύνει καθώς ήταν απασχολημένοι με τη σειρά, αλλά ο Μπερντ τελικά δέχθηκε να το κάνει, αφού του ζητήθηκε τέσσερις φορές. Είχε όμως λίγο χρόνο για να το τελειώσει, καθώς η κυκλοφορία του βίντεο έπρεπε να συμπίπτει με την κυκλοφορία του *The Simpsons Sing the Blues*.

Ολόκληρο το μουσικό βίντεο ιστοριογραφήθηκε μόνο σε δύο μέρες στις ΗΠΑ. Ο Μπερντ το πήρε στη Βουδαπέστη, στην Ουγγαρία, όπου εμψυχώθηκε από τη Varga Studio. Νόμιζαν ότι το βίντεο θα εμψυχωθεί όπως τα αρχικά μίνι βίντεο της σειράς *The Simpsons*, και έτσι, όταν ο Μπερντ τους είπε ότι θα γινόταν σε πλήρες εμψύχωση χωρίς επαναλαμβανόμενες σκηνές, «έπεσαν σε βαθύ σοκ». Οι εμψυχωτές πρόσθεσαν το wraparound στην αρχή για να ρυθμίσουν τον Μπαρτ εναντίον του πλήθους και να βάλουν το βίντεο σε «κάποιο πλαίσιο».

Το βίντεο ήταν υποψήφιο στην κατηγορία Best Special Effects (Καλύτερα Ειδικά Εφέ) στα 1991 MTV Video Music Awards. Ήταν το πρώτο βίντεο εκ περιστροφής στο αμερικανικό κανάλι MTV μεταξύ Ιανουαρίου και Μαρτίου του 1991. Μετά τον θάνατο του Μάικλ Τζάκσον στις 25 Ιουνίου 2009, το μουσικό βίντεο εμφανίστηκε στην ιστοσελίδα του Fox στις 28 Ιουνίου 2009 - πριν την επανάληψη του επεισοδίου *Wedding for Disaster* - με λόγια τιμής για τον Τζάκσον.

Τσαρτ και πωλήσεις
------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Τσαρτ

| Τσαρτ (1991) | Καλύτερη  θέση |
| --- | --- |
| Austrian Singles Chart | 17 |
| Australian ARIA Singles Chart | 1 |
| Dutch Single Top 100 | 3 |
| Irish Singles Chart | 1 |
| New Zealand Singles Chart | 1 |
| Norwegian Singles Chart | 1 |
| Swiss Singles Chart | 12 |
| Swedish Singles Chart | 3 |
| UK Singles Chart | 1 |
| US *Billboard* Hot 100 Airplay | 24 |

 | Πωλήσεις

| Χώρα | Βραβείο | Πωλήσεις |
| --- | --- | --- |
| Ηνωμένο Βασίλειο | Χρυσό | 400.000+ |

 |

Κατάλογος κομματιών
-------------------

* **7" Single:**

1. *Do the Bartman* (7" House Mix/Edit) - 3:54
2. *Do the Bartman* (LP Edit) - 3:59

* **CD Single:**

1. *Do the Bartman* (7" House Mix/Edit) - 3:54
2. *Do the Bartman* (LP Edit) - 3:59
3. *Do the Bartman* (Bad Bart House Mix) - 4:49
4. *Do the Bartman* (A Cappella) - 3:44

Παραπομπές
----------

1. 1 2  «Michael Jackson Update: News From Korea, Poland And Groening». *MTV.com*. Viacom. 23 Φεβρουαρίου 1998. Ανακτήθηκε στις 28 Οκτωβρίου 2008.
2. ↑  Deborah Hastings (26 Σεπτεμβρίου 1990). «'Simpsons' head to recording studio». *Tampabay.com*. St. Petersburg Times. Ανακτήθηκε στις 25 Ιανουαρίου 2010. [*νεκρός σύνδεσμος*]
3. 1 2 3 4  Season 2 DVD commentary for the special feature "Do the Bartman".
4. ↑  «Bart Simpson's secrets revealed». Enquirer.com. Ανακτήθηκε στις 24 Φεβρουαρίου 2009.
5. ↑  Ray Richmond (20 Φεβρουαρίου 1998). «Gloved one secret 'Simpsons' fan». *Variety.com*. Reed Elsevier Inc. Ανακτήθηκε στις 25 Ιανουαρίου 2010.
6. ↑  Cartwright, Nancy (2000). *My Life as a 10-Year-Old Boy*. New York City: Hyperion. σελίδες 115–117. ISBN 0-7868-8600-5.
7. ↑  Brooks, James L. (2003). Commentary for "Stark Raving Dad", in *The Simpsons: The Complete Third Season* [DVD]. 20th Century Fox.
8. ↑  Warren Martyn and Adrian Wood (2000). «Stark Raving Dad». *BBC News*. BBC Online. Ανακτήθηκε στις 28 Οκτωβρίου 2008.
9. ↑  Jean, Al. (2003). Commentary for "Stark Raving Dad", in *The Simpsons: The Complete Third Season* [DVD]. 20th Century Fox.
10. ↑  Michael Schneider and Andrew Stewart (28 Ιουνίου 2009). «Michael Jackson tributes across TV». *Variety.com*. Reed Elsevier Inc. Ανακτήθηκε στις 25 Ιανουαρίου 2010.
11. ↑  Ken Tucker (14 Δεκεμβρίου 1990). «The Simpsons Sing the Blues». *Entertainment Weekly*. Time Warner, Inc. Αρχειοθετήθηκε από το πρωτότυπο στις 15 Μαρτίου 2014. Ανακτήθηκε στις 25 Ιανουαρίου 2010.
12. 1 2  «The Daily Vault Music Reviews : The Simpsons Sing The Blues». *Dailyvault.com*. David Geffen Co. 21 Μαΐου 2007. Ανακτήθηκε στις 25 Ιανουαρίου 2010.
13. ↑  Patricia Smith (1990-12-11). «Funky Bart». *Long Beach Press-Telegram*: σελ. D7.
14. ↑  Monika Bartyzel (10 Αυγούστου 2007). «'Powder Blue' Adds The Swayze». *Cinematical.com*. Weblogs, Inc. Network. Αρχειοθετήθηκε από το πρωτότυπο στις 28 Ιουλίου 2012. Ανακτήθηκε στις 25 Ιανουαρίου 2010.
15. ↑  Thomas B. Gold (2008) "The Simpsons Global Mirror" University of California Berkeley.
16. 1 2  «All the Number 1 Singles–1990s». *TheOfficialCharts.com*. The Official Charts Company. Αρχειοθετήθηκε από το πρωτότυπο στις 17 Δεκεμβρίου 2008. Ανακτήθηκε στις 25 Ιανουαρίου 2010.
17. 1 2  «Certified awards». British Phonographic Industry. Αρχειοθετήθηκε από το πρωτότυπο στις 25 Μαΐου 2008. Ανακτήθηκε στις 25 Ιανουαρίου 2010.
18. 1 2  «Certified Awards Search». British Phonographic Industry. Αρχειοθετήθηκε από το πρωτότυπο στις 6 Οκτωβρίου 2017. Ανακτήθηκε στις 17 Μαρτίου 2010.
19. ↑  «Simpsons celebrate 10 years». *BBC News*. BBC Online. 13 Ιανουαρίου 2000. Ανακτήθηκε στις 25 Ιανουαρίου 2010.
20. ↑  Kate Whiting (5 Μαΐου 2008). «Telly's first family». *Manchester Evening News*. M.E.N. Media. Ανακτήθηκε στις 25 Ιανουαρίου 2010.
21. 1 2  «The Simpsons - Do The Bartman (song)». *Irish-Charts.com*. Hung Medien. Ανακτήθηκε στις 25 Ιανουαρίου 2010.
22. ↑  «Facts and Figures Most Weeks at No.1». *IrishCharts.ie*. Irish Recorded Music Association. Αρχειοθετήθηκε από το πρωτότυπο στις 7 Σεπτεμβρίου 2012. Ανακτήθηκε στις 1 Μαρτίου 2009.
23. 1 2 3 4 5 6 7 8 9  «The Simpsons - Do The Bartman (song)». *Charts.org.nz*. Hung Medien. Αρχειοθετήθηκε από το πρωτότυπο στις 4 Σεπτεμβρίου 2015. Ανακτήθηκε στις 25 Ιανουαρίου 2010.
24. ↑  «1991 Video Music Awards». *MTV*. Viacom. Ανακτήθηκε στις 25 Ιανουαρίου 2010.
25. ↑  Hastings, Deborah (1991-07-29). «R.E.M. leads nominations for Video Music Awards». *The Deseret News*.
26. ↑  Chuck Barney (23 Ιουλίου 2007). «The evolution of 'The Simpsons'». *Pop Matters*. PopMatters Media, Inc. Ανακτήθηκε στις 25 Ιανουαρίου 2010.
27. ↑  Dan Snierson (27 Ιουνίου 2009). «Michael Jackson: 'The Simpsons' to re-air 'Do the Bartman' video in tribute on Sunday». *Entertainment Weekly*. Time Warner Inc. Αρχειοθετήθηκε από το πρωτότυπο στις 1 Ιουλίου 2009. Ανακτήθηκε στις 25 Ιανουαρίου 2010.
28. ↑  Whitburn, Joel (2004). *The Billboard Book of Top 40 Hits* (8th ed.). New York: Billboard Books. ISBN 0-8230-7499-4.

Εξωτερικοί σύνδεσμοι
--------------------

* *Do the Bartman* στο UGO
* Το μουσικό βίντεο του *Do the Bartman* Αρχειοθετήθηκε 2010-05-20 στο Wayback Machine. στο Yahoo.com